cyanic-selkie/wikianc huggingface dataset:
Jean-François Theisen
1914 ass hien aus Gesondheetsursaachen an d'Pensioun gaangen an huet sech op Esch-Uelzecht zeréckgezunn. Do huet hien ugefaange, Politik ze maachen, a gouf 1917 an den Escher Gemengerot gewielt, wou hien de 4. Januar 1918 als Conseiller vereedegt ginn ass. Bis 1920 ass hie Conseiller bliwwen.
Bei enger Ersatzwal fir d'Chamber ass den Theisen bei der Stéchwal vom 11. Mäerz 1918 als Deputéierte vum Escher Kanton gewielt ginn. Hien ass awer nëmme bis den Oktober 1918 an der Chamber bliwwen.
De Franz Theisen war President vum “Lehrer-Unterstützungsverein” (Société des secours mutuels des instituteurs) a Generalsekretär vun der Pompjeesfederatioun. Hie war ee vun de fréie Membere vun der Société des naturalistes luxembourgeois, an déi hien am Juli 1890, wéi hien nach Schoulmeeschter zu Mamer war, opgeholl ginn ass.
De Franz Theisen huet bei verschiddenen in- an auslännesche pedagogeschen Zäitschrëfte matgeschafft.
Tour du Haut-Var 2001
Déi '''33. Editioun vum Tour du Haut-Var''' gouf de 24. Februar 2001 gefuer.
Et war déi éischt Kompetitioun an der Coupe de France 2001.
Operatioun Crosstie
D'Operatioun Crosstie war eng Serie vu 48 US-amerikanesche Kärwaffentester, déi tëscht 1967 an 1968 haaptsächlech um Nevada Test Site duerchgefouert gouf. Nëmmen een Test gouf am Carson National Forest bei Farmington am New Mexico gezünt.
Lawrence Aller
Den Lawrence Hugh Aller, gebuer de 24. September 1913 zu Tacoma a gestuerwen de 16. Mäerz 2003 war en US-amerikaneschen Astronom.
D'High School hat hie ni ofgeschloss an hat zäitweis als Goldschürfer geschafft. Säin Dokter vun de Wëssenschaften krut hien 1943 an der Harvard Universitéit. An der Universitéit vu Michigan gouf hie Professer fir Astronomie bis hien 1960 op d'University of California, Berkeley gewiesselt war, fir do d'Astronomiesektioun mat opzebauen. 1992 krut hien de Henry Norris Russell Lectureship.
Haaptgebitt vu senger Aarbecht war d'cheemesch Zesummesetzung vu Stären an Niwwelen.
Gary Raymond
De Gary Raymond, gebuer als Gary Barrymore Raymond den 20. Abrëll 1935 zu Brixton an England, ass en englesche Schauspiller.
Hien huet a bekannte Filmer wéi: Suddenly, Last Summer (1959) vum Joseph L. Mankiewicz, El Cid (1961) vum Anthony Mann an The Greatest Story Ever Told (1965) vum George Stevens matgespillt.
Giro Rosa 1999
Déi '''10. Editioun vum Giro Rosa''' gouf vum 30. Juni bis den 11. Juli 1999 gefuer.
Terence Stamp
Den Terence Stamp, gebuer den 22. Juli 1938 zu London, ass en englesche Schauspiller a Filmregisseur.
Den Terence Stamp gouf bekannt duerch seng Roll am Film Billy Budd (1962) vum Peter Ustinov nom Roman Billy Budd vum Herman Melville. Duerno war hien a bedeitende Filmer wéi The Collector (1965) vum William Wyler, Far from the Madding Crowd (1967) vum John Schlesinger an Teorema (1968) vum Pier Paolo Pasolini ze gesinn.
Elektronescht Stellwierk
En Elektronescht Stellwierk (kuerz ESTW) ass e Stellwierk bei deem d'Weichen an d'Signaler iwwer Computer gesteiert an ofgeséchert ginn. Dat kann entweeder reng elektronesch oder mat Relaise geschéien. Relaisstellwierker kënnen ausserdeem vun ESTWe ferngesteiert ginn. D'Signaler sinn ausschliisslech Liichtsignaler.
Weltwäit éischt ESTW
Dat weltwäit éischt ESTW gouf 1978 an der Gare Göteborg Central a Schweden a Betrib geholl. Et koum vun Ericsson Signal, hautdesdaags Bombardier Transportation Signal.
Am Summer 1983 huet d'Kuelegrouf Arthur-Taylor-Colliery a Südafrika dat éischt Voll-ESTW vu Siemens a Betrib geholl.
Als éischt Staatsbunn huet Nederlandse Spoorwegen 1983 en elektronescht Stellwierk bestallt, dat am Mee 1984 an der Gare vun Hilversum a Betrib gaangen ass.
Zu Murnau am Staffelsee gouf 1989 dat éischt elektronescht Stellwierk an Däitschland a Betrib geholl.
Lëtzebuerg
Dat éischt elektronescht Stellwierk zu Lëtzebuerg gouf 1994 a Betrib geholl. Am Ufank gouf d'Anlag nach mat engem Stëft an enger Tablett bedéngt, spéider koum d'Mausbedéngung dozou. Spéider goufe nach weider elektronesch Stellwierker zu Esch, Péiteng, Waasserbëlleg a Klengbetten a Betrib geholl. Zu Lëtzebuerg gëtt d'Stellwierk LockTrac 6111 ESTW L90 vum däitschen Hiersteller Thales agesat. Dat Stellwierk entsprécht dem Sécherheetsstandard SIL-4 a bitt domat déi héchstméiglech Sécherheet.
Delta-Leoniden
De Meteorstroum Delta-Leoniden ass ze gesi vum 15. Februar bis den 10. Mäerz. An dësem Zäitraum beweegt sech de Radiant duerch dat ganzt Stärebild vum Leo. Um Dag vum Aktivitéitsmaximum läit de Radiant knapps 4° südlech vum δ-Leonis. Als méigleche Mammekierper gëtt den Asteroid (4450) Pan gehandelt.
Well zu der selwechter Zäit d'Februar-Leoniden aktiv sinn, wou de Radiant net wäit vun den Delta-Leoniden ass, brauch een e bëssi Kenntnes, fir déi béid Meteorstréim auseneenzehalen.
Elektronescht Stellwierk
Elektronesch Stellwierksfabrikanten an Europa
Westinghouse an déi fréier GEC ALSTHOM hunn Ufank der 1980er Joren zesummen e Standard fir elektronesch Stellwierker bei der British Rail mam Numm SSI entwéckelt. Dat éischt dovu gouf 1985 a Betrib geholl.
Stellwierksprinzip
Wéi Relaisstellwierker loosse sech och elektronesch Stellwierker an zwou Kategorien andeelen. Entweeder funktionéiert d'Stellwierk nom Verschlossplangprinzip oder nom Spuerplangprinzip. Mechanesch Stellwierker funktionéieren nom Verschlossplangprinzip. De Fuerdéngschtleeder bréngt de Signalhiewel (an domat d'Signal) nëmmen dann a Fuerpositioun, wann d'Konditiounen all erfëllt sinn. Als Konditioune fir d'Fuerpositioun ginn am Verschlossplang déi korrekt Lag vun de Weichen am Fuerwee opgelëscht, déi erfuerderlech Lag vun de Flankeschutzweichen asw. Mat de Relaisstellwierker ass de Spuerplangprinzip entstanen. Bei Relaisstellwierker nom Spuerplangprinzip gëtt fir all Objet (Element) an der Gleisanlag déi entspriechend Relaisschaltung am Stellwierk agebaut. Beim Spuerplangprinzip ginn d'Zuch- a Rangéierweeër nom Start-Zilprinzip geluecht. De Fuerdéngschtleeder gëtt dem Stellwierk e Start- an Zilelement (Signal) an d'Stellwierk stellt dann automatesch d'Weiche sou, datt den Zuch riichtduerch vun engem Signal bis bei dat anert fuere kann. Esou ee Wee nennt een eng Fuerstrooss. D'Gleiselementer an d'Weichen an der Fuerstrooss gi fir een Zuch reservéiert, sou datt keng zweet Fuerstrooss iwwer déi reservéiert Elementer ka geluecht ginn.
Kinji Fukasaku
De Kinji Fukasaku (深作 欣二) gebuer den 3. Juli 1930 zu Mito a gestuerwen den 12. Januar 2003 zu Tokyo war e japanesche Dréibuchauteur a Filmregisseur. Bekannt Filmer vun him sinn Tora! Tora! Tora! (1970) a Battle Royale (2000).
Almenrausch und Edelweiß
Almenrausch und Edelweiß ass en éisträichesche Film vum Harald Reinl aus dem Joer 1957.
Ëm wat geet et am Film?
D'Maresi Meyer soll vun enger Tatta e klengt Verméige geierft hunn. Bis et awer sou wäit ass, muss hat nach vill Schwieregkeeten iwwerwannen...
Henri Regenwetter
Den Henri Mathias Regenwetter, gebuer den 29. Juli 1932 zu Péiteng a gestuerwen de 16. August 2017, war e lëtzebuergeschen Naturschützer.
Den Henri Regenwetter huet vun 1955 bis zu senger Pensioun als Beamten an der Stolindustrie geschafft, fir d'éischt bei der HADIR an dono bei der ARBED respektiv Arcelor an ArcelorMittal.
Den Henri Regenwetter war zënter 1972 Member vun der Société des naturalistes luxembourgeois. Hie war e wëssenschaftleche Mataarbechter vum naturhistoresche Musée vun 1993 un. Hie war ee vun de Grënner, den 22. August 1972, vum Veräin Naturschutzveräin AAT – Garten- und Teichfreunde Luxemburgs, deem säi President hie vun 1972 bis 1999 war; hie war och Member vum Redaktiounskommitee vum AAT-Info respektiv dem Heckefräsch, wéi d'Organ vum Veräin vun 1996 u geheescht huet.
Fir seng Meriter am Intressi vum Natur- an Ëmweltschutz krut den Henri Regenwetter de 5. Januar 2001 de Präis Gëllene Regulus iwwerreecht.
Publikatiounen
Donieft huet den Henri Regenwetter d'Standardwierk « Der Wassergarten » (7. Oplo) vum Karl Wachter op Franséisch iwwersat: Karl Wachter: Le jardin aquatique, 8e édition revue et corrigée [traduction de l'allemand par Henri Regenwetter]. Les Éditions Eugen Ulmer, Paris 2001, 256 S.
Februar-Leoniden
D'Februar-Leoniden sinn e Meteorstroum, dee vum 1. Februar bis den 28. Februar ze observéieren ass.
Well zu der selwechter Zäit och d'Delta-Leoniden aktiv sinn, an de Radiant zimmlech no beim Radiant vun de Februar-Leonide läit, brauch een e bëssi Kentnesser fir déi béid Meteorstréim auseneenzehalen.
Giro Rosa 1998
Déi '''9. Editioun vum Giro Rosa''' gouf vum 1. bis den 12. Juli 1998 gefuer.
Richardménil
Richardménil ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Geographie
Richardménil läit um rietsen Uwänner vun der Musel an um Canal des Vosges am Westen, souwéi um Verbindungskanal vun Nanzeg am Norden.
Friedrich Schlegel
De Friedrich Schlegel war nieft sengem Brudder August Wilhelm Schlegel ee vun de wichtegste Vertrieter vun der Jenaer Fréiromantik. An der Romantik huet de Friedrich Schlegel gär ironesch Komponente gebraucht, wat méi spéit romantesch Ironie genannt gouf.
De Schlegel huet gär Aphorisme geschriwwen,
Laurent Bram
De Laurent Bram, gebuer den 31. Mäerz 1984 an der Gemeng Miersch, ass e lëtzebuergeschen Tennisspiller an -trainer.
Friedrich Schlegel
Wierker
Wierkausgaben:
Laurent Bram
Hien huet seng Carrière am Joer 2000 ugefaangen. Vun 2005 bis 2013 huet hie Lëtzebuerg beim Davis Cup vertrueden.
Operatioun Emery
D'Operatioun Emery war eng Serie vu 16 US-amerikanesche Kärwaffentester, déi tëscht 1970 an 1971 um Nevada Test Site gemaach gouf. Wéinst dem Test vum Emery-Baneberry um Yucca Flat dee schif gaange war, hunn d'Tester misse fir 6 Méint ofgebrach ginn.
La belle saison
La belle saison ass e franséisch-belsche Film vun der Catherine Corsini aus dem Joer 2015.
Ëm wat geet et am Film?
D'Carole huet sech an d'Delphine verléift. Hir Situatioun bréngt awer vill Problemer mat sech...
Jacques Speck
De Jacques Speck, gebuer de 5. November 1931, ass e fréiere lëtzebuergesche Foussballspiller. Hien huet fir den FC National Schëffleng gespillt.
Den 28. Oktober an de 17. Dezember 1953 huet de Jacques Speck fir déi lëtzebuergesch Foussballnationalekipp gespillt. Hien huet Lëtzebuerg op den Olympesche Summerspiller 1952 zu Helsinki vertrueden.
Blies-Guersviller
Blies-Guersviller ass eng franséisch Gemeng am Museldepartement an der Regioun Grand Est.
Richard Egan (Schauspiller)
De Richard Egan, gebuer den 29. Juli 1921 zu San Francisco a gestuerwen den 20. Juli 1987 zu Los Angeles, war en US-amerikanesche Schauspiller.
Hie war a Filmer vu bekannte Regisseure wéi Mark Robson, Raoul Walsh, Delmer Daves a Richard Fleischer ze gesinn.
Frauenberg
Frauenberg ass eng franséisch Gemeng am Museldepartement an der Regioun Grand Est.
Classic Loire-Atlantique 2016
Déi '''17. Editioun vun der Classic Loire-Atlantique''' gouf den 19. Mäerz 2016 gefuer. Se stoung um Kalenner vun der UCI Europe Tour 2016 an der Kategorie 1.1. Et war och déi zweet Kompetitioun fir Coupe de France 2016.
Operatioun Dominic I an II
D'Operatioun Dominic war eng Serie vu 40 US-amerikanesche Kärwaffentester, déi vum 25. Abrëll bis de 4. November 1962 am Pazifik an um Nevada Test Site gemaach gouf. D'Operatioun Dominic gëtt dacks an Dominic I (Pazifik) an Dominic II (Nevada) ënnerdeelt.
Franz Kries
De Franz Kries, gebuer de 5. Juli 1868 a gestuerwen den 21. Januar 1928 zu Tréier, war e lëtzebuergeschen Industriellen a Politiker.
Nom Doud vum Jean Mathias Foehr gouf de Franz Kies de 16. Februar 1910 als Deputéierte vum Kanton Iechternach an d'Chamber gewielt. Hien huet säi Mandat bis de Juni 1918 behal, wéi de Kanton Iechternach een Deputéierte manner ze gutt hat. Hie war e Vertrieder vun der Rietspartei.
Arthur Honegger
Den Arthur Honegger, gebuer den 10. Mäerz 1892 zu Le Havre a gestuerwen de 27. November 1955 zu Paräis, war e franséisch-schwäizerescher Komponist.
Als Hommage huet d'Schwäizer Nationalbank hien op den 20-Frang-Billjeeë ofgebilt.
Jerry Weintraub
Den Jerry Weintraub, gebuer als Jerome Charles Weintraub de 26. September 1937 zu New York City a gestuerwen de 6. Juli 2015 zu Santa Barbara war en US-amerikanesche Filmproduzent a Filmschauspiller.
Jean Nickels
De Jean Nickels, gebuer den 30. Januar 1917 an der Stad Lëtzebuerg an och do den 3. Mäerz 1985 gestuerwen, war e lëtzebuergesche Kanut an Olympionik.
Hien huet Lëtzebuerg op den Olympesche Summerspiller 1948 zu London vertrueden.
Giro Rosa 2016
Déi '''27. Editioun vum Giro Rosa''' gëtt vum 1. bis den 10. Juli 2015 gefuer a steet um Kalenner vun de UCI an der Kategorie 2.1.
(816) Juliana
Den (816) Juliana ass en Asteroid vun der Haaptasteroidenceinture, deen den 8. Februar 1916 vum Max Wolf entdeckt gouf. Den Asteroid gouf no der hollännescher Kinnigin Juliana vun Oranien-Nassau genannt.
Yvan Noé
Den Yvan Noé, gebuer als Marie Edgar Jean Noetinger den 18. Mee 1895 zu Nanzeg a gestuerwen de 7. Juli 1963 zu Nice, war e franséischen Auteur, Filmregisseur, Dréibuchauteur a Filmproduzent.
Nieft sengen Aarbechte beim Film huet de Yvan Noé och Theaterstécker geschriwwen.
Gabriel Mayer
De Gabriel Mayer, gebuer de 5. Januar 1818 zu Saint-Avold a gestuerwen den 10. September 1905 an der Stad Lëtzebuerg, war e franséisch-lëtzebuergeschen Entreprener.
1849 huet hien eng Händschefabréck gegrënnt. 1870 krut en e Patent op en neie System fir Händschen ze schneiden, dee "Palmyre" genannt gouf. 1873 huet hien d'Villa Vauban baue gelooss, déi awer schonn 1874 an de Besëtz vum Baron Charles-Joseph de Gargan koum. 1880 war hien de Matgrënner vum Hollerecher Walzwierk (Société Anonyme des Forges et Laminoirs de Luxembourg).
Pierre Medinger
De Pierre Medinger, gebuer den 10. September 1879 zu Conter a gestuerwen den 3. Juni 1940 an der Stad Lëtzebuerg, war e lëtzebuergesche Cheemiker a Forensiker.
Nodeems de Pierre Medinger säin Diplom als Ingénieur chimiste op der ETH vun Zürich kitt hat, huet hien e puer Joer laang als Chef de fabrication bei Outremer-Deschamps, enger Fabrick fir Ultramarinfarwen, zu Vieux-Jeand'heurs geschafft. Dono koum hien zeréck op Lëtzebuerg, wou hien 1908 an dem Staatslaboratoire, deen deemools Laboratoire pratique de bactériologie geheescht huet, ugefaangen huet mat schaffen a spéider de Chef vun der Division de chimie gouf.
A senge Publikatiounen huet de Pierre Medinger sech e.a. mat Theemen aus dem Beräich vun der Liewensmëttel-Chimie befaasst, z. B. mat dem Muselwäin. Seng Aarbechten am Domaine vun der Chimie légale, der Balistik an der Kriminologie hunn him eng international Renommee verschaaft. Hien huet z. B. als Éischten nogewisen, datt den Ofdrock, deen de Percuteur vun enger Schosswaff op der Hüls hannerléisst, spezifesch ass a kriminologesch fir d'Identifikatioun vun der Waff verwäert ka ginn.
De Pierre Medinger war de Brudder vum Professer an Historiker Paul Medinger (1883-1939).
Nando Cicero
Den Nando Cicero, gebuer als Fernando Cicero den 22. Januar 1931 zu Asmara an Eritrea a gestuerwen den 30. Juli 1995 zu Roum, war en italieenesche Filmregisseur, Dréibuchauteur a Schauspiller.
Als Regisseur huet hien haaptsächlech Kaméidisfilmer awer och e puer Italowestern gedréit.
(944) Hidalgo
Den (944) Hidalgo ass en Asteroid, deem seng extreem elliptesch Bunn vun der bannenzeger Haaptasteroidenceinture (Perihel 1,9507AE) bis déi Säit vun der Saturnbunn (Aphel 9,5417 AE) verleeft. Dobäi ass d'Bunn mat 42,5641° staark géint d'Ekliptik gebéit.
Ëmlafbunn
Fir een Ëmlaf ëm d'Sonn brauch den Hidalgo 13,8 Joer. Déi aussergewéinlech Bunn léisst dorop schléissen, datt et sech beim Hidalgo ëm d'Reschter vun engem Koméit handele kéint. Dofir schwätzen och seng kleng Albedo vun 0,06 a seng spektral Eegenschaften. Säin Duerchmiesser ass zirka 38 km. Den Hidalgo ass den eenzege bekannten Objet, deen därmoossen un d'Saturnbunn erukënnt, ouni se ze kräizen. Säi staark géint d'Ekliptik gebéite Bunnplang (43°) ass méiglecherweis op Stéierungen duerch d'Schwéierkraaft vum Jupiter zeréckzeféieren.
Entdeckung
Den Asteroid gouf den 30. Oktober 1920 vum Walter Baade am Observatoire vun Hamburg zu Hamburg-Bergedorf entdeckt.
Nevada National Security Site
Den Nevada National Security Site (kuerz: NNSS), virdrun Nevada Test Site an Nevada Proving Grounds genannt, ass e Spärgebitt nërdlech vu Las Vegas am US-amerikanesche Bundesstaat Nevada. Et ass ronn 3.500 Quadratkilometer grouss.
Um Testterrain goufe vun 1951 bis 1958 iwwer 100 uewerierdesch Kärwaffentester a vun 1962 bis 1992 iwwer 800 ënnerierdesch Atomtester gemaach. ,
Roslyn Gentle
D'Roslyn Gentle ass eng australesch Schauspillerin. Si huet hir Carrière 1983 ugefaangen.
D'Gentle gouf mat hirer Roll an der Televisiounsserie Prisoner (1983) an och mat aneren Niewerollen a Filmer bekannt. 2017 gouf si fir den IIFC Award am Idyllwild International Festival of Cinema nominéiert.
Sexey-aux-Forges
Sexey-aux-Forges ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Emile Thill
Den Emile Thill, gebuer ?... a gestuerwen ?..., war e lëtzebuergesche Foussballspiller.
Sexey-aux-Forges
Geographie
Sexey-aux-Forges läit um lénksen Uwänner vun der Musel a vum Ruisseau Sainte-Anne deen do an d'Musel leeft.
Emile Thill
Den 29. Abrëll 1913 an den 8. Februar 1914 huet den Emile Thill fir déi lëtzebuergesch Foussballnationalekipp gespillt.
Victor-Hugo-Pad
Streck
E féiert laanscht oder duerch follgend Uertschaften: Veianen, Furen, Waalsdref, Branebuerg, Closdellt, Fridhaff, Ierpeldeng, Waarken, Ettelbréck. Informatiounspanneaue gëtt et zu Veianen, Branebuerg, Ierpeldeng an Ettelbréck.
Jean Pierre Stumper
De Jean Pierre Balthasar Stumper (Johann Peter Balthasar Stümper), gebuer de 5. Januar 1842 zu Walfer (deemools nach Gemeng Steesel), a gestuerwen de 6. Mäerz 1904 zu Gréiwemaacher, war als Forstinspekter Chef vun der lëtzebuergescher Forstverwaltung.
De Jean Pierre Stumper huet vun 1863 bis 1865 zu Gießen Forstwirtschaft studéiert. 1865 huet hien e Stage zu Colditz (Sachsen) beim renomméierten “Forstmeister” Hans Ernst von Manteuffel gemaach.
De Stumper, deen zënter 1867 als Accessiste forestier an der lëtzebuergescher Forstverwaltung geschafft huet, krut am Oktober 1875 eng Nominatioun als Garde général de 2e classe mat Wunnsëtz zu Gréiwemaacher. Am Februar 1880 gouf hie Garde général de 1ère classe. De 27. Mee 1899 ass hien Inspekter genannt ginn fir de J.P.J. Koltz, deen an d'Pensioun gaangen ass, z'ersetzen. De Stumper, deen och weiderhin zu Gréiwemaacher gewunnt huet, ass am Joer 1900 Chevalier vum Ordre de la couronne de chêne ginn.
Hie war och Member vun der Wäibaukommissioun, déi 1886 geschaf ginn ass. Hie war de Sekretär a vun 1895 un de President vun der Wäibaukommissioun. De Stumper war vun 1894 u Member vun der Rieflauskommissioun, déi och 1886 agesat ginn ass.
De Jean Pierre Stumper war de Papp vum Professer Oscar Stumper a vum Cheemiker a Myrmekolog Robert Stumper.
Publikatiounen
De Jean Pierre Stumper ass den Auteur vun enger Rei vu Publikatiounen, déi sech besonnesch mat dem Wäibau beschäftegt hunn. Hien huet och e Wierk vum von Manteuffel op Franséisch iwwersat.
Gemeng Rouspert
D'Gemeng Rouspert war bis Enn 2017 eng vun den dunn 105 lëtzebuergesche Gemengen.
Op den 1. Januar 2018 ass se mat der Gemeng Mompech zu der Gemeng Rouspert-Mompech fusionéiert.
Geographie
An der Rousperter Gemeng läit den ëstlechste Punkt vum Land op 6°31'53".
Fusioun 2018
Am Oktober 2015 goufe Pläng vun enger méiglecher Fusioun tëscht de Gemenge Rouspert a Mompech bekannt gemaach. De 24. Abrëll 2016 hunn d'Bierger aus den zwou Gemengen an engem Gemengereferendum mat grousser Majoritéit fir eng Fusioun, den 1. Januar 2018, gestëmmt (80,07 Prozent zu Rouspert, 65,18 Prozent zu Mompech). Als neien Numm gouf "Gemeng Rouspert-Mompech" ausgesicht. ,
Literatur zum Theema
Jos Krippes, Chronik der Gemeinde Rosport, Ed. Saint-Paul, Lëtzebuerg, 1998
Kuerzperiodesch
Als kurzperiodesch ginn an der Astronomie Schwéngungs- oder aner periodesch Phenomeener bezeechent, déi eng Periodendauer hunn déi wäit ënner dem Duerchschnëttswäert läit.
Dobäi kann de Wäert selwer – jee no gekucktem Phenomeen – ganz verschidde grouss sinn:
Grosbliederstroff
Grosbliederstroff (op Elsässesch: Groschbliderschtroff, op Héichdäitsch: Großblittersdorf) ass eng franséisch Gemeng am Museldepartement an der Regioun Grand Est.
Riencourt-lès-Bapaume
Riencourt-lès-Bapaume ass eng franséisch Gemeng am Departement Pas-de-Calais an der Regioun Hauts-de-France.
Giro Rosa 1997
Déi '''8. Editioun vum Giro Rosa''' gouf vum 2. bis den 13. Juli 1997 gefuer.
Baggerweier
Baggerweieren oder Baggerséie si kënschtlech Weieren oder Séien déi entstinn, wa sech d'Lächer, déi beim Ausbaggere vu Buedem (Sand, Kisel, Leem, Kuelen ...) entstane sinn, mat Grondwaasser fëllen, well se ënner deem sengem Waasserspigel leien, oder a rare Fäll och vun anere Waasserquelle gefëllt ginn, wéi zum Beispill Waasser vum Nidderschlag ronderëm, oder och mat Waasser dat enger Baach ofgezaapt gëtt an dat dann nees erausleeft, oder wéi d'Weiere vun Arjuzanx bei Morcenx a Frankräich déi vun ënnerierdesche Quelle gefiddert ginn.
Si ginn dofir och alt Grondwaasserséi genannt.
Meeschtens si Baggerweieren an de Flossdäller, wou dat ugeschwemmt Material nieft dem Flossbett ausgegruewe gouf.
Wa se net méi exploitéiert an der Natur iwwerlooss ginn, gi Baggerweieren dacks ekologesch wäertvoll Fiichtgebidder.
Déi bekanntst Baggerweieren zu Lëtzebuerg sinn déi vum Haff Réimech.
Tintin au Congo
Tintin au Congo ("Den Tintin am Kongo") ass den zweete Band aus der Comicserie Dem Tintin seng Geschichten, gezeechent vum belschen Auteur Hergé. Dëse Comicalbum ass fir d'éischt tëschent 1930 an 1931 an der belscher Zeitung Le Petit Vingtième verëffentlecht ginn an duerno am Joer 1931 als schwaarz-wäissen Album erauskomm.
Handlung
Den Tintin a säi Mupp Milou reesen zesummen an de belsche Kongo, well den Tintin als Reporter do senger Aarbecht nogoe soll. Scho bei der Rees bis an de Kongo ginn déi zwéi vu verschiddene Virfäll opgehalen. Sou gëtt de Milou vun engem Papagei, dem Tom, deen ee vum Tintin senge Feinden ass, a vun engem Hai ugegraff. Am Kongo ukomm, ginn déi zwéi festlech vum Vollek begréisst. Mam Coco, engem indigene Jong, deen den Tintin engagéiert huet, geet d'Rees da lass. Mä och hei kënnen déi zwéi sech net ausrouen. Als Éischt muss den Tintin säi Mupp virun engem Krokodil an da virun engem Af retten. An da kréien se hiren Auto vun Tom geklaut, deen se awer kuerz drop zeréck kréien, mee ouni ze wësse wien deen Déif ass.
Zesumme mam Coco geet hir Rees weider an se besichen en indigeent Duerf. Weiderhin ass den Tom dem Tintin op der Spuer, ouni dass se senger lass ginn. Méi wéi eng Kéier probéiert hien, den Tintin ëmzebréngen. Beim leschte Versuch gëtt den Tintin de Krokodillen an de Milou enger Boa virgeheit, mee och hei kënne s'entkommen a gi vun engem Missionnaire gerett. Deen hëlt den Tintin mat op seng Missioun, wou e Mathescoursë gëtt an op Elefantejuegd geet. Mä en ass weiderhin den Ugrëff vum Tom ausgesat. Schlussendlech gëtt den Tom vu Krokodille gefriess, wat awer dem Tintin seng Intentioun war.
Doropshi fënnt den Tintin eraus, datt den Tom vum Al Capone engagéiert gi war. Den Al Capone ass den Uféierer vun Diamanteschmuggler, déi d'Kontroll iwwer d'Diamanteproduktioun am Kongo iwwerhuele wollten. Deen hat iertemlecherweis geduecht, den Tintin wier nëmmen an de Kongo gereest, fir säin Onwiesen opfléien ze loossen, wat doropshin och geschitt ass. Schlussendlech konnten den Tintin an de Milou nach vun hirer Fräizäit an Afrika profitéieren éier se nees vun engem Fliger ofgeholl goufen.
Historesche Kontext
Den Auteur Georges Remi, bekannt ënnert sengem Pseudonym Hergé, ass 1925 bei der belscher Dageszeitung Vingtième Siècle agestallt ginn. Et kann een hei vun enger chrëschtlech konservativer Zeitung schwätzen, déi awer och oft faschistesch Zich an sech hat. Bis 1928 war den Hergé gréisstendeels als Fotograf an Zeechner täteg, mee déi meeschten Zäit vu senger Aarbecht huet hie sech ëm méi kleng graphesch Aufgabe gekëmmert. An deem Kontext huet hie Comicserië realiséiert. No der éischter Editioun vum Tintin, Tintin chez les Soviets, war et un der Zäit fir eng nei Realisatioun. Den Norbert Wallez, Chefredakter vun der Dageszeitung hat sech dofir entscheet, den Tintin op senger nächster Rees an de Kongo ze schécken. E wollt gréisstendeels domat erreechen, dass bei jonke Lieser kolonialistescht Denken entstoe sollt. De Kongo war zanter 1908 en Deel vum belschen Territoire.
Fir seng Dokumentatioun hat den Hergé en zimmlech grousse Choix. Éischtens hat d'Exposition coloniale de Paris e ganz groussen Erfolleg. Zousätzlech hunn Zeitungen oder Bicher reegelméisseg iwwert de Kongo bericht. Den Hergé hat doduerch eng grouss Auswiel un Informatiounen, déi en och a säi Comic mat agebaut huet. Wärend dem Tintin senger Rees si vill verschidden Objeten duergestallt, déi a Relatioun mam Kongo stinn, wéi zum Beispill den Anotia, e mënschleche Leopard. Mam Schluss vun der Geschicht gi mer och gewuer, dass den Al Capone d'Diamanteproduktioun am ganze Land kontrolléiere wëll. Dëst ass och a Wierklechkeet eng vun de wichtegste Quelle fir d'Recette vum Land.
Publikatioun
Nom Enn vun der Rees vum Tintin bei d'Soviets annoncéiert de Milou am Le Petit Vingtième seng nächst Rees a Richtung Kongo. Vum 5. Juli 1930 un, gëtt d'Serie all Woch an der Zeitung publizéiert an dëst bis an de Juni 1931. Den 9. Juli 1931 organiséiert d'Zeitung de symbolesche Retour vum Tintin a sengem Mupp op der Gare du Nord zu Bréissel. Den Henry den Doncker, verkleet als Tintin, e klenge wäisse Mupp an den Hergé gi frenetesch vun enger grousser Mass vun Zuschauer empfaangen, wat vir de groussen Erfolleg vum Album steet. Doraus entsteet en ganze kommerziellen Opschwong em dem Hergé säin Tintin, deen duerno als Album vir de Verkaf an de Librairien ze kréien ass.
Elleng am Joer 1931 ginn 10.000 Exemplare vum Album verkaaft, vun deenen der 500 nummeréiert an ënnerschriwwe vum Tintin a Milou waren. Des limitéiert Versioune sinn haut bal net méi ze fannen an hunn een enorme Wäert. 1937 gëtt Casterman den neie Verlag vir dem Tintin seng Reesen, wat och puer Ännerunge mat sech brénge sollt. Sou kréien d'Albumen eng nei Couverture an d'Referenze verschwannen aus de Comicbullen. Wärend dem Zweete Weltkrich kënnt et zu weideren Ännerungen, déi d'Zuel vu verkaaften Albumen op 25.300 schrauwen.
Nei faarweg Oplag
Mam Zweete Weltkrich verschwënnt de Vingtième Siècle aus den Zeitungsbutteker. Vun deem Moment u publizéiert de Le Soir, eng aner belsch Dageszeitung, dem Tintin seng Geschichten. Mat der Occupatioun vun der Belsch wärend dem Krich, koum et zu enger Penurie u Pabeier déi déi verschidden Zeitunge viru Problemer gesat huet. Dobäi koum nach, dass de Verlag gemierkt huet datt d'Verkafszuele vum Tintin a Frankräich an an der Schwäiz drastesch erofgaangen sinn, gréisstendeels well den Tintin nach ëmmer a schwaarz-wäiss gedréckt gouf. Casterman an den Hergé schaffen doropshin zesumme vir eng faarweg Oplo vum Tintin am Kongo op de Maart ze bréngen.
Den Hergé konnt des ganz Aarbecht awer net eleng meeschteren, an huet sech sou mam Edgar P. Jacobs zesummegesat. Si hu vill Ännerunge virgeholl déi de Comic virun allem moderniséiere sollten. Si molen dem Tintin seng Aventure ganz nei, fierwen se a verkierzen se vun 115 op 62 Placken. D'Biller gi gréisstendeels all erëm benotzt, dofir ginn awer d'Detailer am Hannergrond geännert an d'Gespréicher méi fléissend gemaach. Duerno gëtt den Album a senger faarweg Oplag am Joer 1946 verëffentlecht.
Kontroversen
D'Kontroversen ëm dem Hergé säi Band „Tintin au Congo“ sinn den 10. Februar 2012 rëm an d'Aktualitéit komm. Den Här Mbutu Motondo, e belsche Resident mat kongoleesesche Wuerzelen, hat nämlech am Juli 2007 eng Plainte géint den Hergé a säin Album gemaach. Him huet virun allem di rassistesch a xenophob Aart a Weis, wéi dem Tintin seng Aventure an der faarweger Versioun duergestallt ass, net gefall. Déi Plainte krut hien am Joer 2012 awer refuséiert, well dem Gericht no kéint een dem Hergé, wéinst dem deemolegen historesche Kontext, kee sou ee Wëlle virgeheien. Eng Poleemik déi hiren Ursprong awer schonn an de 70er Joren hat.
Kritik iwwert déi rassistesch Hannergrënn
Dem Hergé si wéinst sengem Album „Tintin au Congo“ virun allem kolonialistesch a rassistesch Reproche gemaach ginn. Déi kongoleesesch Indigene ginn hei gréisstendeels naiv a kannereg duergestallt. Dës sti fir déi europäesch Virurteeler géigeniwwer den Afrikaner an deenen zuelräiche Kolonien déi et an Afrika goufen. Sou gräift den Hergé bei den Indigenen op et net perfekt Franséisch zeréck. Wierder vum Coco wei tomobile amplaz automobile an li amplaz il, weisen déi ridiculiséiert Duerstellung.
Déi lächerlech Duerstellung vum kongoleesesche Vollek ass sou gewollt. Sou sinn op der Säit 20, beim Accident mat engem Zuch, d'Fraen op eng komesch Aart a Weis ugedoen. Eng vun hinnen huet e Pelzemantel un an ass dobäi buerféiss ennerwee, eng Aner huet eng Krawatt un. Dës Detailer passen net wierklech an déi afrikanesch Traditiounen, wat eis weist datt den Hergé déi europäesch Gewunnechten a Punkto Kleeder imitéiere wollt. Mee och op moralescher Héicht ginn déi Indigen schlecht behandelt. Bei der Kollisioun vum Tintin sengem Auto mat der Lokomotiv, ass de Milou deen eenzegen dee probéiert den Zuch erëm opzeriichten. Dat soll dat liddregt Behuele vum kongoleesche Vollek duerstellen.
Spéiderhin huet den Hergé och zouginn datt d'Realisatioun vun dëser Ausgab duerch eng naiv Meenung iwwert den afrikanesche Kontinent entstanen ass. Bei der zweeter Ausgab aus dem Joer 1946 ass doduerch all Hiwäis, datt d'Belsch dem Tintin seng Heemecht ass an datt de Kongo am Joer 1930 eng Belsch Kolonie war, aus dem Comic geläscht ginn. D'Geschicht ass domat vereinfacht a fir nei international Lieser optiméiert ginn. Wat dem Hergé awer keng aner Kriticken erspuere sollt. Virun allem déi rassistesch Duerstellunge sinn duerch déi nei faarweg Oplo nämlech erhale bliwwen. An den USA an an England ass déi Versioun réischt 2005 verëffentlecht ginn, mee nëmmen ënnert dem Virwand datt den historesche Kontext vun deemools déi Geschicht kredibilitéiert. An Däitschland ass déi faarweg Oplo och réischt 1976 op de Marché komm.
Aktioun Réiserbunny
Aktioun Réiserbunny an 10 aner Geschichten ass den 11. Album vun der Superjhemp-Serie déi vum Lucien Czuga geschriwwen a vum Roger Leiner gezeechent gouf. De Comic ass am Joer 1998 erauskomm.
Ëm wat geet et?
De Band 11 ass ee vu véier Albumen an deem et net ëm eng eenzel Aventure vum Superjhemp geet. Et ginn am Ganzen 11 ofgeschlosse Geschichte erzielt: eng Ouschter- an 9 Krëschtgeschichten an eng an där erkläert gëtt, wéi de Superjhemp op d'Welt koum.
Personnagen am Album
(alphabetesch Lëscht vun de Personnagen déi an der Geschicht virkommen oder ernimmt ginn)
Guillaume Victor
De Guillaume Victor, gebuer den 28. Dezember 1913 a gestuerwen..., war e lëtzebuergesche Foussballspiller.
De 27. September 1936 an den 18. September 1938 huet de Victor Guillaume fir déi lëtzebuergesch Foussballnationalekipp gespillt.
Grundviller
Grundviller ass eng franséisch Gemeng am Museldepartement an der Regioun Grand Est.
Fondation Carlo Hemmer
D'Fondatioun Carlo Hemmer ass eng lëtzebuergesch Fondatioun ouni Gewënnzweck.
Am Joer 1986 gouf d'Fondatioun ënner dem Numm Fondatioun Lëtzebuerger Jugendherbergen gegrënnt. Nom Doud vun hirem Grënner Carlo Hemmer huet si deem säin Numm iwwerholl.
Am Joer 2008 gouf d'Fondatioun schwéier vun der ekonomescher Kris getraff, soudatt hir Subventiounspolitik huet musse gebremst ginn. Dat huet dozou gefouert, datt d'Membere vum Conseil d'administration demissionéiert hunn. Eng nei Ekipp gouf vum Conseil vun der CAJL no hirer Generalversammlung am Joer 2009 gewielt.
Verwaltungsrot
D'Membere vum Verwalltungsrot sinn (Mäerz 2012):
Jeff Bridges
Den Jeffrey Leon ("Jeff") Bridges, gebuer de 4. Dezember 1949 zu Los Angeles, ass en US-amerikanesche Filmschauspiller, -produzent a Countrymuseker.
Hie gouf véiermol fir en Oscar nominéiert: The Last Picture Show, 1972; Thunderbolt and Lightfoot, 1975; Starman (1985) an The Contender (2001). 2010 krut en en da fir seng Haaptroll am Film Crazy Heart.
Zanter den 1970er Jore spillt hien a Filmer mat, dacks a méi klenge Produktiounen, well déi, wéi hie sot, méi intressant Rolle bidden. Seng bekanntst Interpretatioun dierft déi vum "Dude" Jeff Lebowsky am Ethan an dem Joel Cohen hirem Film The Big Lebowski (1998) sinn.
Ënneschtgaass (Stad Lëtzebuerg)
Si war zu der Zäit vun der Festung déi südlechst (an deemno ënnescht) Ost-West-Verbindung an der Stad. An hirem ëstlechen Deel stinn, um Eck mat der Clairefontaine-Plaz, de Refuge Sankt Maximin (bis 2017 Ausseministère, zanter 2019 Sëtz vum Staatsministère), do donieft den Agank vun der fréier Jesuittekierch (an haiteger Kathedral Notre-Dame), dann de fréiere Jesuittekolléisch (bis 2019 Nationalbibliothéik). Vis-à-vis stoung Ufanks de Refuge vum Klouschter Märjendall, dee spéiderhin an de Sëtz vun der Interbank, dunn noeneen an e Pensionat, Altersheem a Veräinshaus ëmgebaut gouf. Vun 2014 un ass do de Centre Guillaume-II dran.
Um westlechen Enn sinn als markant Gebaier de fréiere Biergercasino (haut Casino Luxembourg) an déi zweet Stater Synagog (1943 vun den Nazien ofgerappt) z'ernimmen.
Ufanks war d'Strooss nom Jesuittekolléisch genannt. Nodeem déi Schoul zougemaach gouf, gouf och d'Strooss ëmbenannt a Rue Marie-Thérèse. Ënner der franséischer Revolutiounsherrschaft housch se Rue de l'École centrale. 1807 krut se den Numm Rue de la Mairie, bis se 1821 erëm Rue Marie-Thérèse genannt gouf. Zanter dem 1. Juni 1854 huet se hiren haitegen Numm Rue Notre-Dame a gouf iwwersat och Liebfrauenstrasse genannt. Ënner der däitscher Besatzung (1940 - 1944) huet just den Numm Liebfrauenstrasse benotzt dierfe ginn.
Hahn (Moundkrater)
De Moundkrater Hahn läit um nordëstleche Rand vun der viischter Moundsäit. Südëstlech läit de Krater Berosus.
De Krater gouf am Joer 1935 vun der I.A.U. nom Graf Friedrich von Hahn (1742–1805) an dem Otto Hahn (1879–1968) henannt.
Koméitegrupp
Als Koméitegrupp bezeechent ee Koméiten, déi Bunnelementer hunn déi sech gläichen. Bis elo si 4 Koméitegruppe bekannt, déi all kleng Perihelofstänn vu q < 0.1 AE hunn.
Genesis
Koméitegruppen entsti warscheinlech duerch Fragmentatioun vun engem groussen Urspronkskoméit. Déi Fragmentatioun kann entweeder duerch Gezäitekräften oder thermeschen Drock ausgeléist ginn. Bei Koméite mat kuerzer Ëmlafzäit ëm d'Sonn kann dee Prozess no ettlechen Ëmleef dozou féieren, datt en ettlech Dose bis zu iwwer 1000, meeschtens kleng Koméitebrochstécker entstinn. Dat bekanntst Beispill ass d'Kreutz-Grupp.
Kreutz-Grupp
Déi bekanntst Koméitegrupp gouf vum Däitschen Astronom Heinrich Kreutz am Joer 1888 virgeschloen an 1901 preziséiert. Zu der Kreutz-Grupp gehéieren e puer vun den hellste Koméiten, ë a. déi Grouss Koméite vun 1106, 1680, 1843, 1880, 1882 an 1965. Haut si méi wéi 1000 Kreutz-Koméite bekannt. All Koméiten hunn eng Bunnschréi vu ronn 144°, Perihelofstänn tëscht 0,005 an 0,015 AE, souwéi Perihellängten a –breeden déi sech gläichen. Hir Ëmlafzäit ass ongeféier 750-800 Joer. De Brian Marsden hat erausfonnt, datt sech d'Kreutz-Koméiten an 2 Ënnergruppen andeele loossen. Warscheinlech ginn déi Ënnergruppen op grouss Brochstécker vun engem Kreutz-Koméit zeréck, deen am Joer 371 v. Chr. vum Aristoteles a vum Ephorus observéiert gouf.
Meyer-Grupp
A Koronographendate vum Weltraumteleskop SOHO, dee fir Sonnenobservatioun agesat gouf, goufe méi wéi 1250 sonnenno Koméiten observéiert (Stand: Ufank 2007). Méi wéi 75 % vun de SOHO-Koméite si kleng Brochstécker, déi zur Kreutz-Grupp gehéieren. Am Januar 2002 huet den däitschen Amateurastronom Maik Meyer erausfonnt, datt d'Ëmlafbunne vun de Koméiten C/1997 L2, C/2001 E1 an C/2001 X8 duerch änlech Bunnelementer representéiert konnte ginn. E wéineg méi spéit konnten 3 weider Koméite vun him identifizéiert ginn, déi zu der selwechter Grupp vu Koméite gehéieren. Dorop hi gouf d'Meyer-Grupp offiziell konfiméiert.
Zu der Meyer-Grupp gehéiere méi wéi 70 Koméiten (Stand: Ufank 2007). D'Bunnelementer vu dëse Gruppememberen hunn eng ganz kleng Streeung. An der Moyenne beweege si sech mat 73° Bunnschréi, engem Argument vum Perihel vu 57° an enger Kontelinn bei 73°. De Perihelofstand ass ongeféier 0.035 AE. Bis elo konnt fir kee vun de Koméiten eng Ëmlafzäit bestëmmt ginn. En Urspronkskoméit ass net bekannt.
Marsden-Grupp a Kracht-Grupp
Nieft der Entdeckung vun der Meyer-Grupp huet de Brian Marsden erausfonnt, datt d'SOHO-Koméiten C/1999 J6, C/1999 U2, C/2000 C3 an C/2000 C4 och änlech Bunnelementer hunn. Weider Membere goufe kuerz drop an Archivdate vun der Raumsond entdeckt. Zu der Marsden-Grupp gehéieren ongeféier 30 Koméiten (Stand: Ufank 2007). Si hu relativ kleng Bunnschréie vu ronn 26° an engem Perihelofstand ëm 0,049 AE.
Wärend enger Duerchmusterung vum SOHO-Archiv huet den Amateurastronom Rainer Kracht am Joer 2002 weider Koméite mat klenger Bunnschréi entdeckt, déi awer net der Marsden-Grupp ugehéierten. Et huet sech erausgestallt, datt hir Bunn nëmmen ëm 13° zu der Ekliptik gebéit ass, d'Längt a Breet vum Perihel souwéi de Perihelofstand vu ronn 0.045 AE awer zimmlech d'selwecht wéi bei der Marsden-Grupp sinn. Ronn 30 Koméite vun der Kracht-Grupp si bekannt.
De Glach an de Bunnelementer vu Marsden- a Krachtgrupp loossen op e kollektiven Urspronk schléissen. 2005 hunn déi amerikanesch Astronomen Zdenek Sekanina a Paul Chodas e Modell virgestallt, an deem d'Marsden- a Kracht-Gruppen an engem groussen interplanetaresche Komplex ëm 96P/Machholz agebett sinn, zu deem nieft 96P an de béide Koméitegruppen nach 7 Meteorstréim souwéi den Asteroid 2003 EH1 an de Koméit C/1490 Y1 gehéiere sollen. Dat deit dorophin, datt d'Koméite vun der Marsden- a Kracht-Grupp kuerzperiodesch mat enger Ëmlafzäit vu 4-6 Joer sinn. Genee Ënnersich vun de Membere vu béide Koméitegruppen hu gewisen, datt en ettlech Koméiten am Zäitraum tëscht 1996 an 2006 tatsächlech zeréckkoumen. Wéinst ongeneeë Positiounsdate si genee Andeelunge resp. Identifikatiounen nëmme schwéier méiglech.
Änlech Bunnelementer a weider méiglech Koméitegruppen
Et gëtt keng genee Definitioun, wat fir Critèren erfëllt musse sinn, fir datt ee vu Koméitegruppe schwätzt. Unhand vun historesche Virbiller sollen awer op d'mannst dräi Koméite mat änleche Bunnelementer bestoen. Hunn nëmmen zwéi Koméiten änlech Bunnelementer, sou nennt een dat eng Koméitekoppel.
Orient-Express
Den Orient-Express ass en internationale Laangstreckenzuch (3.186 km) deen de 5. Juni 1883 vun der Compagnie internationale des Wagons-lits op der Streck Paräis-Konstantinopel iwwer München, Wien, Belgrad a Sofia (oder Bukarest), a Betrib geholl gouf.
Am Laf vun der Zäit huet d'Streck e puermol geännert, an am Ufank gouf souguer en Deel mam Schëff op der Donau an um Schwaarze Mier gemaach.
Vun 1982 bis 2005 ass nach e Luxuszuch, de Venedeg-Simplon-Orient-Express, dee vun der brittescher Privatfirma Belmond mat restauréiertem Rullmaterial vu fréier bedriwwe gouf, gelaf.
Giro Rosa 1996
Déi '''7. Editioun vum Giro Rosa''' gouf vum 25. Juni bis de 7. Juli 1996 gefuer.
Kammerwald
Virgeschicht
No der Néierlag vun Nazi-Däitschland am zweete Weltkrich goufen et Stëmmen, déi eng Erweiderung vu Lëtzebuerg an den däitschen Territoire era gefuerdert hunn, als Reparatioune wéinst dem Krich. Dës Stëmmunge si virun allem aus dem Riets-Nationalisteschen Eck vum politesche Spektrum komm. Sou huet d'Letzeburger Nationalunio'n méifach hier Fuederungen no enger Extensioun vum Lëtzebuerger Staatsgebitt bis un d'Saar däitlech gemeet.
Dës Uspréch goufen ënner anerem domat begrënnt, well d'Herzogtum Lëtzebuerg dës Gebidder nom Wiener Kongress 1815 huet missen u Preisen oftrieden, an datt Lëtzebuerg dowéinst en historeschen Usproch op déi Gebidder hätt. An deem Kontext gouf och vun enger "Desannexioun" geschwat, gemengt ass déi vun Däitschland.
Déi deemoleg Lëtzebuerger Regierung huet manner ambitiéis Pläng an d'A gefaast, déi eng Grenzännerung vun nëmme 5 – 10 km no Oste virgesinn hunn. Dës Virschléi goufen an de Joren 1946 an 1947 den Alliéierten ënnerbreet, goufen awer net accordéiert. Déi waren nëmme bereet, fir kleng Grenzännerunge zougonschte vu Lëtzebuerg matzedroen.
Annexioun
Den 23. Abrëll 1949 um Mëtteg huet déi franséisch Verwaltung an Däitschland de Kammerwald mat der Uertschaft Ruet an dem Neuscheuerhof per Veruerdnung u Lëtzebuerg ofgetrueden.
Den 11. Juni 1959 huet Lëtzebuerg per Vertrag op d'Gebittsuspréch am Kammerwald verzicht. Als Géigeleeschtung huet d'Bundesrepublik Däitschland 58,3 Millioune Mark u Lëtzebuerg ausbezuelt.
Den 1. Oktober 1959 gouf de Grenzverlaf erëm op dee vu virun 1949 zeréckgesat.
Ramonchamp
Ramonchamp ass eng franséisch Uertschaft a Gemeng am Departement Vosges an der Regioun Grand Est.
D'Gemeng gehéiert zu den 198 Gemengen déi de Parc naturel régional des Ballons des Vosges bilden.
Geographie
Ramonchamp läit am Dall vun der Musel.
Ferdinand Baldauff
De Jean Joseph Ferdinand Baldauff, gebuer zu Iechternach de 15. Januar 1830, gestuerwen zu Réimech den 1. Juli 1866, war e lëtzebuergeschen Dokter.
Seng Eltere waren de Joseph Baldauff an d'Suzanne Tschiderer (Tschiederer).
No senge Secondairesstudien an der Iechternacher Mëttelschoul an am Stater Kolléisch huet hien op den Universitéite vu Louvain, Léck, München, Prag a Paräis Medezin studéiert. Säi lëtzebuergeschen Doktorat an der Medezin huet hien de 6. November 1856 ofgeschloss, duerno war et den Doktorat an der Chirurgie, den 28. Dezember 1860, an an der Gebuertshëllef, den 28. Oktober 1861. Hien huet sech zu Réimech etabléiert, wou säin eelste Brudder, de Joseph Johannes Franz Baldauff (*1824), Schoulmeeschter war, a wouhin hien a seng Mamm nom Doud vum Papp geplënnert waren.
De 16. Dezember 1857 huet hie sech zu Réimech mat der Cathérine Altwies, gebuer den 20. Dezember 1829 zu Réimech, d'Duechter vun engem Réimecher Geschäftsmann, bestuet.
1861 war hie Grënnungsmember vun der Société des sciences médicales.
Wärend der Choleraepidemie vun 1865/66 huet den Dr. Baldauff net nëmme seng eege Patiente vu Réimech an Ëmgéigend behandelt, hie war och nach vum Collège médical delegéiert ginn, sech ëm déi krank Leit vu Bous, Stadbriedemes a Greiweldeng ze këmmeren. Dës Missioun huet den 13. Juni 1866 ugefaangen. Dobäi huet hie sech infizéiert, warscheinlech zu Greiweldeng, wou hien déi ganz Nuecht vum 30. Juni op den 1. Juli am Asaz war an um Wee fir heem déi éischt Symptomer vun der Krankheet gespuert huet. E puer Stonne méi spéit ass hien doheem un der Cholera gestuerwen. Hie war deen eenzege vun de lëtzebuergeschen Dokteren, deen en Affer vun der Choleraepidemie gouf.
Hien huet eng Wittfra mat fënnef klenge Kanner hannerlooss. No laangem hin an hier huet d'Chamber de 15. Februar 1867 decidéiert, der Fra eng Pensioun vun 800 Frang pro Joer z'accordéieren, mat dem Argument, den Dr. Baldauff hätt sech an offizieller Missioun ugestach. 16 Deputéiert waren dofir, 8 dogéint; den Deputéierte Joseph Tschiderer, de Monni "par alliance" vun der Wittfra, huet sech enthalen.
Dem Ferdinand Baldauff säi fréien Doud schéngt d'Leit déif beandrockt ze hunn a mat der Zäit ass d'Seechen entstanen hie wier lieweg begruewe ginn, net zu Réimech, wou hien a Wierklechkeet gestuerwen ass, mä zu Gouschteng, wou hien awer de facto net am Asaz war. Hei d'Geschicht, wéi se an d'Chronik vu Gouschteng agaangen ass: ''Von Dr. Baldauff, der die Kranken pflegte, wird erzählt, er habe einmal ein Schlafmittel genommen. Als man ihn daraufhin in der Aufregung tot glaubte, wurde er, wie die Toten der Ortschaft, sofort begraben. Die Verwandten ließen die Leiche herausnehmen aus dem Grabe, um sie in seine Heimat zu bringen. Und was sahen sie? Der Arzt hatte sich im Sarge umgedreht und sich in der Verzweiflung die Nägel von den Fingern gekratzt. Er war nur scheintot gewesen und lebendig begraben worden''.
Tour du Haut-Var 2000
Déi '''32. Editioun vum Tour du Haut-Var''' gouf den 19. Februar 2000 gefuer.
Et war déi éischt Kompetitioun an der Coupe de France 2000.
François Vatel
De François Vatel, gebuer als Fritz Karl Watel de 17. Januar 1631 zu Tournai a gestuerwen de 24. Abrëll 1671 zu Chantilly, war e franséische Kach, Patissier an Traiteur mat Schwäizer Originnen.
Hie stoung noeneen am Déngscht vum Nicolas Fouquet a vum Prënz Louis II. vu Bourbon-Condé a war en Organisateur vu groussen an aussergewéinleche Fester am Schlass vu Vaux-le-Vicomte an duerno am Schlass vu Chantilly ënner der Herrschaft vum Louis XIV. Hie war ee vun de bedeitendste Käch vu senger Zäit.
Säi Liewen
De François Vatel housch eigentlech Fritz-Karl Watel, well hie Schwäizer Originnen hat a seng Famill aus der Géigend vun Zürich koum. Déi franséisch Form vum Numm, ënner där en haut nach bekannt ass, staamt aus der Fieder vun der Marquise de Sevigné, déi hien no sengem Doud a literarescher Weis gelueft huet.
De Vatel huet dem Prënz vu Condé scho wärend der Zäit vun der Fronde als Kach, Haushaffmeeschter a Maître de Plaisir gedéngt, wat haut wuel eppes wéi en "Event Manager" wär. Wéi de Prënz dunn zäitweis a Spuenie goung (vu 1653 un), huet de Vatel eng Plaz beim Surintendant des Finances Nicolas Fouquet fonnt, dem deemools räichste Mann aus Frankräich. De Vatel war de "Star" vun der franséischer Pomp- a Prachtkichen aus där Zäit.
De 17. August 1661 huet de Fouquet de Kinnek Louis XIV. op en Dîner fir d'Ouverture vum Schlass vu Vaux-le-Vicomte agelueden, op deem ënnert anerem dem Molière säi Stéck Les Fâcheux fir d'éischt opgefouert gouf. De Kinnek war zudéifst schockéiert an a sengem Houfert getouft, well dem Fouquet säi Fest de Pomp vum Kinnek senge Fester bei Wäitem iwwerschratt hat. Hien huet dat pompööst Fest als Virwand geholl fir de Fouquet de 5. September verhaften ze loossen. Dem Fouquet säi Stot gouf doropshin opgeléist a seng Gidder vum Staat confisquéiert.
Ëm 1667 koum de Vatel nees an den Déngscht vum Prënz vu Condé a war als Kichemeeschter net nëmme fir d'Preparatioun vum Iessen, ma och fir d'Presentatioun dovun zoustänneg. Dozou hunn ënnert anerem Showen an exquisit Kulisse gezielt, grad wéi Theemeniesse mat Freedefeier an Theateropféierungen. Sou Fester hunn e Batz Geld kascht. Fir dat grousst Fest zu Éiere vum Kinnek Louis XIV. am Joer 1671, dat zum Doud vum Vatel gefouert huet, gëtt mat enger Zomm vu méi wéi 600.000 Écu bei ronn 3000 Participante gerechent.